Jesper Lindgren täydentää HPK:n puolustuksen kahden vuoden sopimuksella

Etusivu / Ajankohtaista / Jesper Lindgren täydentää HPK:n puolustuksen kahden vuoden sopimuksella

HPK ja puolustaja Jesper Lindgren ovat solmineet kahden vuoden pelaajasopimuksen. 20-vuotias ruotsalaispuolustaja saapuu HPK:hon Modosta, tehtyään viime kaudella 50 ottelussa tehot 3+21=24. Rightin puolelta pelaava Lindgren on Toronto Maple Leafsin neljännen kierroksen varaus numerolla 95 kesältä 2015 ja on pelannut Ruotsin nuorten maajoukkueissa kaikissa ikäryhmissä U17-joukkueesta alkaen. SHL-debyyttinsä Lindgren teki jo 17-vuotiaana.

HPK:n päävalmentaja Antti Pennanen kertoo uuden vahvistuksen olevan HPK:n arvoihin sopivasti pelinopea.

– Jesper sopii oikein hyvin meidän suunnitelmiin. Tulevaisuuden mahdollisena huippupelaajana, hän tukee meidän pelaajakehitysstrategiaa. Lisäksi hän on pelinopea pelaaja, mikä on HPK:n yksi pelillinen arvo nyt ja tulevaisuudessa.

HPK Liiga Oy:n toimitusjohtaja Antti Toivanen kertoo pelaajasopimustilanteen olevan hyvä.

– Meillä on hyvä tilanne sopimuspuolella. Joukkueen pakisto on Jesperin sopimuksen myötä valmis, mutta hyökkäykseen etsimme vielä lisävahvistusta.

HPK julkaisi harjoitusotteluohjelmansa tiistaina. Harjoitusottelut alkavat HPK:n osalta Rauman Pitsiturnauksessa.

4.8. Pitsiturnaus (Rauma)

7.8. Sibir-HPK (Valkeakoski)

10.8. TPS-HPK (Lohja)

15.8. KooKoo-HPK (Kouvola)

18.8. Ilves-HPK (Tampere)

24.8. HPK-Ilves (Ritari-areena)

31.8. Ässät-HPK (Pori)

HPK Tiedotus

Jaa artikkeli: